РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/360-14

3. новембар 2014. године

Б е о г р а д

**З А П И С Н И К**

**21. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 3. НОВЕМБРА 2014. ГОДИНЕ**

 Седница је почела у 9,00 часова.

 Седници је председавао Петар Петровић, председник Одбора.

Седници су присуствовали чланови Одбора: Тања Томашевић Дамњановић, Биљана Илић Стошић, Мехо Омеровић, Ласло Варга, Мирјанa Андрић, Живан Ђуришић, Драган Пауновић, Неђо Јовановић и Велинка Тошић.

Седници нису присуствовали чланови Одбора: Биљана Савовић, Олгица Батић, Балша Божовић, Јован Марковић, Владимир Ђукановић, Александар Мартиновић и Милетић Михајловић, нити њихови заменици.

Седници су, као поверениcи предлагача закона, присуствовали Нела Кубуровић, помоћник мунистра, Јован Ћосић, шеф одсека, и Златко Петровић, виши саветник у Министарству правде.

На предлог председника утврђен је следећи

Д н е в н и р е д :

1. Разматрање Предлога закона о изменама и допунама Закона о јавном бележништву, који је поднела Влада (број 011-3908/14, од 31. октобра 2014. године), у начелу;
2. Разматрање Предлога закона о изменама и допунама Закона о промету непокретности, који је поднела Влада (број 464-3910/14, од 31. октобра 2014. године), у начелу;
3. Разно.

Пре преласка на рад по утврђеном дневном реду усвојен je, без примедаба, записник са 20. седнице Одбора.

**Прва тачка дневног реда: Разматрање Предлога закона о** **изменама и допунама Закона** **јавном бележништву, у начелу**

Нела Кубуровић је, као повереник предлагача закона, укратко упознала чланове Одбора са разлозима за доношење овог закона.

 Неђо Јовановић је, у начелној расправи, најпре истакао да разлози за предложене измене закона које се односе на еклузивитет јавног бележника у правним пословима промета непокретности нису захтеви адвокатуре, већ поштовање законитости и остваривање највећег степена правног интереса грађана. Указао је, притом, да би требало прецизирати предложена решења како би се направила јасна дистинкција између правних института легализације (оверавање) и солемнизације (потврђивање) удовора којима се располаже непокретностима, због чега ће поднети одговарајући амандман.

На основу члана 156. став 3. Пословника Народне скупштине, Одбор за правосуђе, државну управу и локалну самоуправу одлучио је да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменaма и допунама Закона о јавном бележништву у начелу

За известиоца Одбора на седници Народне скупштине Петар Петровић, председник Одбора.

**Друга тачка дневног реда: Разматрање Предлога закона о** **изменама и допунама Закона о промету непокретности,** **у начелу**

На основу члана 156. став 3. Пословника Народне скупштине, Одбор за правосуђе, државну управу и локалну самоуправу одлучио је да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменaма и допунама Закона о промету непокретности у начелу.

За известиоца Одбора на седници Народне скупштине Петар Петровић, председник Одбора.

**Трећа тачка дневног реда: Разно**

У оквиру ове тачке није било предлога, ни питања.

Седница је завршена у 9,30 часова.

Седница је тонски снимана.

СЕКРЕТАР ПРЕДСЕДНИК

Љиљана Милетић Живковић Петар Петровић